**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 5.***

***MELLÉKLET: 1 db***

***TÁRGY: Tájékoztató a képviselők vagyonnyilatkozat-tételi kötelezettségének teljesítéséről***

***E L Ő T E R J E S Z T É S***

***a Szekszárdi Roma Nemzetiségi Önkormányzat Képviselő-testülete***

***2022. március 1-i rendes ülésére***

***ELŐTERJESZTŐ: Gyarmati Gábor vagyonnyilatkozatok nyilvántartására és ellenőrzésére kijelölt elnökhelyettes;***

***Kovács György vagyonnyilatkozatok nyilvántartására és ellenőrzésére kijelölt elnök***

***ELŐTERJESZTÉST KÉSZÍTETTE: dr. Ambrus Gábor jogi és bizottsági referens***

***ELŐADÓ: dr. Ambrus Gábor jogi és bizottsági referens***

***TÖRVÉNYESSÉGI VÉLEMÉNYEZÉSRE BEMUTATVA: dr. Göttlinger István aljegyző***

Terjedelem: 1 + 3 oldal

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (továbbiakban: Njtv.) 103. § (1) bekezdése értelmében a nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig a törvény 2. melléklete szerinti vagyonnyilatkozatot köteles tenni. A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az e törvény melléklete szerinti vagyonnyilatkozatát.

Az Njtv. 103. § (2) bekezdése arról rendelkezik, hogy a vagyonnyilatkozat tételének elmulasztása esetén – annak benyújtásáig – a képviselő nem gyakorolhatja képviselői jogait, és nem részesülhet tiszteletdíjban, természetbeni juttatásban, költségtérítésben.

Az Njtv. 103. § (3) bekezdése az alábbiakat határozza meg:

*„A vagyonnyilatkozatot a szervezeti és működési szabályzatban erre kijelölt bizottság, vagy legalább két képviselő tartja nyilván és ellenőrzi. A képviselő vagyonnyilatkozata – az ellenőrzéshez szolgáltatott azonosító adatok kivételével – nyilvános. A képviselő hozzátartozójának nyilatkozata nem nyilvános, abba csak az ellenőrző bizottság tagjai tekinthetnek be az ellenőrzés céljából.”*

A Szekszárdi Roma Nemzetiségi Önkormányzat Szervezeti és Működési Szabályzatának 3. § (3) bekezdése szerint a képviselő-testület a 20/2019. (X.28.) számú határozatával a vagyonnyilatkozatok nyilvántartására és ellenőrzésére két képviselőt (Gyarmati Gábor és Kovács György) jelölt ki.

Tájékoztatjuk a Képviselő-testületet, hogy a jogszabályban előírt vagyonnyilatkozat-tételi kötelezettségét minden nemzetiségi önkormányzati képviselő a jogszabályban meghatározott határidőn belül teljesítette.

Kérjük a Tisztelt Képviselő-testületet az előterjesztés megtárgyalására és a határozati javaslat elfogadására.

***Szekszárd, 2022. február 25.***

|  |  |
| --- | --- |
| ***Gyarmati Gábor***  ***vagyonnyilatkozatok nyilvántartására***  ***kijelölt elnökhelyettes*** | ***Kovács György***  ***vagyonnyilatkozatok nyilvántartására***  ***kijelölt elnök*** |

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2022. (…) határozata**

***a képviselők vagyonnyilatkozat-tételi kötelezettségének teljesítéséről***

A Szekszárdi Roma Nemzetiségi Önkormányzat Képviselő-testülete a képviselők vagyonnyilatkozat-tételi kötelezettségének teljesítéséről szóló tájékoztatót tudomásul veszi.

**Határidő: 2022. március 1.**

**Felelős: ifj. Kovács György elnök**

|  |  |
| --- | --- |
| **Képviselő neve** | **Vagyonnyilatkozatát** |
| Ifj. Kovács György  elnök | teljesítette |
| Kovács György | teljesítette |
| Gyarmati Gábor  elnök helyettes | teljesítette |
| Sárközi János József | teljesítette |
| Gyarmati Géza | teljesítette |

**1.sz melléklet**

**SZRNÖ KÉPVISELŐK VAGYONNYILATKOZATTÉTELI KÖTELEZETTSÉGÉNEK TELJESÍTÉSE**