***AZ ELŐTERJESZTÉS SORSZÁMA: 4***

***MELLÉKLET: 2 db***

***TÁRGY: Javaslat a Szekszárdi Roma Nemzetiségi Önkormányzat 2022. évi költségvetésének elfogadására***

***E L Ő T E R J E S Z T É S***

***A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE***

***2022. MÁRCIUS 1-I RENDES ÜLÉSÉRE***

|  |  |
| --- | --- |
| ***ELŐTERJESZTŐ:*** | ***ifj. Kovács György elnök*** |
| ***AZ ELŐTERJESZTÉST KÉSZÍTETTE:*** | ***Szántóné Karl Rita pénzügyi osztályvezető*** |

***ELŐADÓ: Szántóné Karl Rita pénzügyi osztályvezető***

***TÖRVÉNYESSÉGI VÉLEMÉNYEZÉSRE BEMUTATVA: dr. Göttlinger István aljegyző***

*Terjedelem: 1+9 oldal*

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 23.-25. § rendelkezik az önkormányzatok költségvetéséről:

*23. § (2)****A helyi önkormányzat költségvetése tartalmazza***

*a) a helyi önkormányzat* ***költségvetési bevételi előirányzatait és költségvetési kiadási előirányzatait***

*aa) működési bevételek és működési kiadások, felhalmozási bevételek és felhalmozási kiadások, kiemelt előirányzatok, és*

*ab) kötelező feladatok, önként vállalt feladatok és államigazgatási feladatok*

*szerinti bontásban,*

*b) a helyi önkormányzat által irányított költségvetési szervek költségvetési bevételi előirányzatait és költségvetési kiadási előirányzatait*

*ba) kiemelt előirányzatok,*

*bb) kötelező feladatok, önként vállalt feladatok és államigazgatási feladatok*

*szerinti bontásban,*

*c) a* ***költségvetési egyenleg összegét működési bevételek és működési kiadások egyenlege és a felhalmozási bevételek és a felhalmozási kiadások egyenlege szerinti bontásban****,*

*d) a költségvetési hiány belső finanszírozására szolgáló, a 6. § (7) bekezdés a) pont ab) és ac) alpontja szerinti finanszírozási bevételi előirányzatokat,*

*e) a d) ponton túli költségvetési hiány külső finanszírozására vagy a költségvetési többlet felhasználására szolgáló finanszírozási bevételi előirányzatokat és finanszírozási kiadási előirányzatokat,*

*f) a költségvetési év azon fejlesztési céljait, amelyek megvalósításához a Gst. 8. § (2) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,*

*g) a Gst. 8. § (2) bekezdése szerinti adósságot keletkeztető ügyletekből és az önkormányzati garanciákból és önkormányzati kezességekből fennálló kötelezettségeit az adósságot keletkeztető ügyletek futamidejének végéig, illetve a garancia, kezesség érvényesíthetőségéig, és a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeit, és*

*h) a költségvetés végrehajtásával kapcsolatos hatásköröket, így különösen a Mötv. 68. § (4) bekezdése szerinti értékhatárt, a finanszírozási bevételekkel és a finanszírozási kiadásokkal kapcsolatos hatásköröket, valamint a 34. § (2) bekezdése szerinti esetleges felhatalmazást.*

*(3) A költségvetési rendeletben elkülönítetten szerepel az évközi többletigények, valamint az elmaradt bevételek pótlására szolgáló általános tartalék és céltartalék.*

*(4) A Mötv. 111. § (4) bekezdésének alkalmazásában működési hiányon a (2) bekezdés e) pontja szerinti külső finanszírozású működési célú költségvetési hiányt kell érteni.*

*24. § (2) A jegyző, főjegyző (a továbbiakban együtt: jegyző) a költségvetési rendelet-tervezetet a 29/A. § szerinti tervszámoknak megfelelően készíti elő. A tervszámoktól csak a külső gazdasági feltételeknek a tervszámok elfogadását követően bekövetkezett lényeges változása esetén térhet el, az eltérést és annak indokát a költségvetési rendelet-tervezet indokolásában ismertetni kell.*

*(3)****A jegyző által a (2) bekezdés szerint előkészített költségvetési rendelet-tervezetet a polgármester február 15-éig****, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig* ***nyújtja be a képviselő-testületnek****. […]*

*25. § (1) Ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot, amelyben felhatalmazást ad, hogy a helyi önkormányzat és költségvetési szervei a bevételeiket folytatólagosan beszedhessék, kiadásaikat teljesítsék.*

*(2) Az átmeneti gazdálkodásról szóló rendeletben meg kell határozni a felhatalmazás időtartamát. A felhatalmazás az új költségvetési rendelet hatálybalépésének napján megszűnik.*

*[…]*

Az Áht. 26. § (1) bekezdése értelmében:

*(1) A nemzetiségi önkormányzatra, a társulásra és az általuk irányított költségvetési szervekre a 23-25. § rendelkezéseit kell alkalmazni, azzal, hogy*

1. *költségvetési rendeleten* ***költségvetési határozatot*** *kell érteni,*
2. *a képviselő-testület hatáskörét a nemzetiségi önkormányzat képviselő-testülete gyakorolja,*
3. *a polgármester részére meghatározott feladatokat a nemzetiségi önkormányzat elnöke látja el.*

Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 29. § (1) bekezdése a következőképp rendelkezik:

*(1) A* ***helyi nemzetiségi önkormányzat költségvetési határozatának szerkezetére, elkészítésére******a 24. §-t, a 27. §-t és a 28. §-t kell alkalmazni azzal****, hogy a 24. § (2) bekezdése szerinti* ***költségvetési bevételeket és költségvetési kiadásokat a helyi nemzetiségi önkormányzat költségvetési bevételi előirányzatai és költségvetési kiadási előirányzatai között kell szerepeltetni,*** *jegyzőn az Áht. 6/C. § (2) bekezdés b) pontja szerinti helyi önkormányzat jegyzőjét kell érteni.*

A nemzetiségi önkormányzat 2022. évi költségvetése a fenti rendelkezésekre tekintettel került elkészítésre.

Szekszárdi Roma Nemzetiségi Önkormányzat 2022. évi költségvetési tervezetének szöveges indokolása:

**Szekszárdi Roma Nemzetiségi Önkormányzat összesített (I. mérleg, 1. sz. melléklet)**

**2022. évi bevételi főösszege 5 540 ezer Ft**

**2022. évi kiadási főösszege 5 540 ezer Ft**

***Bevételek:***

**Működésre átvett pénzeszközök**:

* Állami támogatás

Szekszárdi Roma Nemzetiségi Önkormányzat működéséhez tervezett állami támogatás összege **1 040 ezer Ft**

* Átvett pénzeszköz SZMJV Önkormányzattól
* Szekszárd Megyei Jogú Város Önkormányzatának támogatása a nemzetiségi önkormányzat működéséhez, 2021. évivel megegyező mértékben.

Támogatás tervezett összege **4 500 ezer Ft**

**Bevételek összesen: 5 540 ezer Ft**

**Kiadások:**

**Személyi jellegű kiadások:**

Választott tisztségviselő tiszteletdíja, reprezentáció éves összege:  **1 500 ezer Ft**

**Munkáltatói terhek**

A tiszteletdíj, reprezentáció, magáncélú telefonhasználat után fizetendő járulék **580** **ezer Ft**

**Dologi kiadások**:

Működési költségek tervezett összege: **3 260 ezer Ft**

(A dologi kiadások tartalmazzák a működési kiadásokat.)

**Egyéb működési kiadások**

**Általános tartalék összesen: 200 ezer Ft**

**Kiadások összesen: 5 540 ezer Ft**

Kérem a Tisztelt Képviselő-testületet az előterjesztés alapján a határozati javaslat elfogadására.

**Szekszárd, 2022. január 20.**

**ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**...../2022. (...) határozata**

***a Szekszárdi Roma Nemzetiségi Önkormányzat 2022. évi költségvetésének elfogadásáról***

Szekszárdi Roma Nemzetiségi Önkormányzat Képviselő-testülete az államháztartásról szóló 2011. évi CXCV. törvény végrehajtásáról szóló 368/2011. (XII.31.) Korm. rendelet előírásaira tekintettel a Szekszárdi Roma Nemzetiségi Önkormányzat 2022. évi költségvetését az alábbiak szerint fogadja el:

**I. A költségvetési határozat hatálya**

1. A költségvetési határozat hatálya a Szekszárdi Roma Nemzetiségi Önkormányzatra, a Képviselő-testületre, valamint a munkaszervezetre terjed ki.

**II. A költségvetés bevételei és kiadásai**

1. A Képviselő-testület a Szekszárdi Roma Nemzetiségi Önkormányzat 2022. évi költségvetésének
   1. **bevételi főösszegét 5 540 ezer Ft-ban,**
   2. **kiadási főösszegét 5 540 ezer Ft-ban**

állapítja meg.

1. A Képviselő-testület a költségvetési kiadás
   1. működési célú összegét: 5 540 ezer Ft-ban,
   2. felhalmozási célú összegét: 0 ezer Ft-ban

állapítja meg.

1. A II/ 1. pontban megállapított költségvetési bevételeket és költségvetési kiadásokat az I. mérleg alapján határozza meg a Képviselő-testület.
2. A Képviselő-testület a Nemzetiségi Önkormányzat bevétel – kiadását az 1. melléklet szerint hagyja jóvá.
3. A Képviselő-testület a 2022. évi

* 1. általános tartalék előirányzatát 200 ezer Ft-ban,
  2. felhalmozási céltartalék előirányzatát 0 ezer Ft-ban

állapítja meg.

1. A működési és felhalmozási célú bevételi és kiadási előirányzatokat mérlegszerűen az I. A. mérleg tartalmazza.
2. A Képviselő-testület a Nemzetiségi Önkormányzat 2022. évi előirányzat-felhasználási ütemtervét havi bontásban a 2. melléklet szerint hagyja jóvá.
3. A Képviselő-testület a Nemzetiségi Önkormányzat 2022. évi likviditási tervét a 3. melléklet szerint hagyja jóvá.
4. A Képviselő-testület a kötelező- és önként vállalat feladatok megoszlását, finanszírozását az Áht. 23. § (2) bekezdés bb) pontja alapján az 1. melléklet szerint hagyja jóvá.
5. A Képviselő-testület a középtávú tervezést az Áht. 24. § (4) bekezdés d) pontja alapján a 5. melléklet szerint hagyja jóvá.

11. A Képviselő-testület a Nemzetiségi Önkormányzat többéves kihatással járó döntéseiből származó kötelezettségeit 0 Ft összegben a határozat 5. melléklete szerint hagyja jóvá.

12. A Képviselő-testület a Nemzetiségi Önkormányzat által adott közvetett támogatások összegét a 6. melléklet szerint hagyja jóvá.

**III. A költségvetés végrehajtásának szabályai**

1. A Nemzetiségi Önkormányzati szintű költségvetés végrehajtásáért az elnök, a könyvvezetéssel kapcsolatos feladatok ellátásáért a munkaszervezet-vezető a felelős.
2. A Nemzetiségi Önkormányzat bevételi és kiadási előirányzatai év közben megváltoztathatók.
3. A Képviselő-testület kizárólagos hatáskörébe tartozik a költségvetési határozat módosítása.
4. Az előirányzatok módosítása az államháztartásról szóló 2011. évi CXCV. törvény és a végrehajtásáról szóló 368/2011.(XII.31.) Korm. rendelet előírásainak figyelembevételével történhet.
5. A Nemzetiségi Önkormányzat költségvetési kiadásai kiemelt előirányzatai közötti átcsoportosításra az államháztartásról szóló törvény végrehajtásáról szóló 368/2011.(XII.31.) Korm. rendelet 43/A. § (1) bekezdése alapján a Képviselő-testület jogosult.

1. Az év közben engedélyezett központi támogatások felhasználásáról a költségvetési határozat módosításáról a Képviselő-testület a munkaszervezet-vezető által történő előkészítése után, az elnök előterjesztése alapján, szükség szerint dönt.
2. A munkaszervezet az évközi előirányzat-módosításokról, az előirányzat felhasználásáról köteles naprakész nyilvántartást vezetni.
3. Az előirányzatok felhasználása során a kötelezettségvállalás, utalványozás, ellenjegyzés, érvényesítés rendjének szabályzatát kell betartani.
4. A bevételi előirányzatok elmaradása esetén, illetve más kiadási előirányzatok növelésének forrásaként a kiadási előirányzatok a Képviselő-testület döntése alapján csökkenthetők, zárolhatók, törölhetők.
5. A költségvetés végrehajtása során a rendszeres költségelemek vonatkozásában tárgyévi fizetési kötelezettség a jóváhagyott kiadási előirányzatok időarányost nem meghaladóan vállalhatók és fizethetők ki (a saját bevételek teljesülése ütemének figyelembevételével).
6. A működési célú állami támogatás évközi emeléséből származó többletforrásból működési tartalékot kell képezni. A felhalmozási célú állami támogatásból, egyéb céljellegű felhalmozási forrásból származó nem tervezett bevételből a céljának megfelelő felhalmozási kiadási előirányzatot kell képezni.
7. A feladat elmaradásából származó (személyi és dologi) megtakarítások felhasználására csak a Képviselő-testület engedélyével kerülhet sor.
8. A Nemzetiségi Önkormányzat számlavezető bankja az OTP BANK NYRT.
9. Amennyiben év közben hitelfelvétel, kezességvállalás válik szükségessé, azokról és a költségvetés szükséges módosításáról a Képviselő-testület külön dönt.
10. A Nemzetiségi Önkormányzat a gazdálkodás során az év közben létrejött átmenetileg szabad pénzeszközöket hitelintézeti lekötés és nyílt befektetési alap útján hasznosíthatja.
11. Az előírások szerint a tartalék felhasználásáról a Képviselő-testület dönt. Az általános tartalék az évközi működési és fejlesztési többletigények finanszírozására, vis maior helyzetek megoldására, valamint az elmaradt bevételek pótlására szolgál.

1. A költségvetési határozat módosítását a következő évi költségvetés első fordulós tárgyalásával egy időben (december 31-i hatállyal) kell végrehajtani.

**IV. Költségvetési létszám**

A nemzetiségi önkormányzat a költségvetési szerv költségvetési létszámkeretét 0 főben állapítja meg.

**V. Záró rendelkezések**

Ez a költségvetési határozat az elfogadása napján lép hatályba, de rendelkezéseit 2022. január 1. napjától kell alkalmazni.

**Határidő: Döntéshozatal napja**

**Felelős: ifj. Kovács György elnök**

**Dr. Gábor Ferenc jegyző**